הפועל מנהלת משא ומתן עם חברת בסטים – חברה דרום אפריקאית הפועלת במזרח ירושלים – לרכישת מדי המשחק של כל קבוצות המועדון. את הקשר בין הפועל לבסטים יצר נציג הקבוצה הפלסטינית ג'בל מוכאבר, ולפי ההערכות תהווה העסקה חלק מהתשלום שפסקה אופ"א נגד הפועל בעניינו של עלי חטיב בסך של 570,000 שקל.
עם זאת, גורמים בהפועל טוענים כי אין קשר בין שני הדברים. "הקשר עם חברת בסטים נוצר באמת על ידי עורך הדין שמייצג את ג'בל מוכאבר במגעים בינינו על קיום פסק דין של אופ"א, אבל אין קשר בין התשלום לקבוצה לרכישת הבגדים מהחברה. יואב כץ יודע שהוא חייב לקיים לאלתר את פסק הדין ולשלם לקבוצה הפלסטינית, ואם הוא לא יעשה זאת עד תחילת השבוע עלולה אופ"א לנקוט הליכים שעשויים להביא אפילו לסיום פעילותה של הקבוצה".
בסטים כבר העבירה להפועל דוגמאות של מדי משחק לקבוצה הבוגרת ולקבוצות מחלקת הנוער, וגורמים במועדון חוששים שרכישתם מהחברה שמחזיקה במתפרה במזרח ירושלים ולא מאחד ממותגי הספורט הבינלאומיים נובעת רק משיקולים כספיים של כץ לצמצום הנזק שגרמה פרשת חטיב, ושאיכות התלבושות תהיה נמוכה.
הפועל כבר ניהלה מגעים עם החברות ג'ומה ודיאדורה על אספקת מדי המשחק לעונה הבאה, אך אלה הופסקו בשלב זה.
"כל עובד שייקח חלק בשביתה - שכרו יקוזז"
ארגון עובדי עיריית חיפה הודיע על עיצומים במינהל ההנדסה בטענה ל"התנהגות בריונית ולא חוקית של העירייה שמינתה יועצים ארגוניים באקט בזבזני ומיותר ובמחטף". בעירייה לא שותקים: "כל עובד שייקח חלק בשביתה הלא מוצדקת הזאת - שכרו יקוזז. הוועד לא מנהל את העירייה"